უჩა მარგალიტიშ კორსანტეფი ჯალო ეჭოფუნა გუბერნატორიშ ცირასქუა ელისაბედ სოუნსის(კირა ნაითლი), თიშე ჸოროფილი ბოში უილ ტერნერი(ორლანდო ბლუმი) ელისაბედიშ გინასქილიდაფარო გინოჭყვადუნს ულას დო მოხვარას თხინსჷ ათეჟამო ყორშის მარენჯი კორსანტის კაპიტან ჯეკ „ბეღირს“(ჯონი დეპი). უილი თისი მეხვარებჷ ჯიხაშე ნტებას დო ჯეკი დო უილი მიდეშარებუნა ელისაბედიშ გინასქილიდაფარო. მუჟამსჷთ ელისაბედ სოუნი „უჩა მირგატის“ მოხვადუნჷ აშქურინჷ ნამდა კორსანტეფს ვაგუგეფდესკო ნამდა თინა გუბერნატორიშ ცირასქუა რე დო მუჟამსჷთ სახელს დო გვარს ქოკითხენან თინა გურუგუჩამუო გვარო ტერნერს უპასუხენს. ათაჸურეშე იჭყაფუ ნანდული დუდსგინალი. მუჭოთ იჸინ კორსანტეფს წორო ტერნერიშ გამნარყის ოხვილუნა აცტეკეფიშ ჭყალაშ მანწყუმალო.